Oppsummert systemdokumentasjon av Forvaltningsdatabasen

## Generelt

Forvaltningsdatabasen er en kartlegging av den norske statsforvaltningen.

Nettadresse: <http://www.nsd.uib.no/polsys/forvaltning/>

Systemet består av følgende deler:

* En database
* En webapplikasjon som genererer nettsider med data fra basen.
* En admin-webapplikasjon for oppdatering av basen.
* Nettsider i et innholdssystem, OpenCms.
* Stilark (CSS), javascript, og bilder brukt av nettsidene.

## Databasen

Den viktigste delen av systemet er databasen og selve dataene. Databasen er en SQL-basert relasjonsdatabase.

Databasen oppdateres manuelt gjennom admin-webappen, og også ved at det legges inn data direkte i basen. For eksempel får vi data om statsansatte (SST-data) oversendt til oss fra FAD som en csv-fil eller et regneark. Slike data blir lagt direkte inn (importert) i basen (altså ikke via admin-grensesnittet).

## Nettsider i innholdssytem, OpenCms

Her ligger statiske websider som forsider og dokumentasjonssider. Her ligger også navigasjonen til nettsidene til Forvaltningsdatabasen. Altså linkene til venstre i nettsidene.

## Webapplikasjonene

Det er altså laget en webapplikasjon («adminwebapp») til å administrere databasen. Denne er kun tilgjengelig internt.

I tillegg har vi en webapplikasjon som genererer datanettsidene («datawebapp»). Altså, de fleste nettsidene kommer fra denne webapplikasjonen (de andre nettsidene er de statiske som ligger i OpenCms).

(Denne datawebappen kjører i tillegg internt uten caching, og brukes i forbindelse med oppdatering av databasen, altså den brukes sammen med adminwebappen.)

Denne webapplikasjonen genererer også noen dynamiske xml-dokumenter som brukes av evalueringsportalen.no til DFØ.

Webapplikasjonene er skrevet i Java/JSP og bruker ren SQL/JDBC for å kommunisere med basen.

## CSS, JavaScript og bilder

Det er også laget litt stilark (CSS) og javascript og bannerbilde osv. som brukes i nettsidene.